b"\n_START_ARTICLE_\nCan Quintana (C\xc3\xa0noves)\n_START_SECTION_\nDescripci\xc3\xb3\n_START_PARAGRAPH_\nLa casa est\xc3\xa0 situada al costat de l'ermita de Sant Salvador de Terrades, tamb\xc3\xa9 anomenada de Quintanilla. \xc3\x89s un edifici a\xc3\xafllat d'estructura complexa. L'edifici principal aprofita el desnivell de la muntanya. A la banda esquerra t\xc3\xa9 diversos cossos annexes. La fa\xc3\xa7ana principal, orientada a migdia, \xc3\xa9s asim\xc3\xa8trica i est\xc3\xa0 coberta a dues aig\xc3\xbces. El portal adovellat \xc3\xa9s d'arc de mig punt i al damunt t\xc3\xa9 dues finestres emmarcades per grans carreus i amb ampit. A l'interior conserva encara el sostre de fusta.\n_START_SECTION_\nHist\xc3\xb2ria\n_START_PARAGRAPH_\nEn el fogatge de 1553 apareix esmentat Jaume Bassa, alies Quintana. La casa no t\xc3\xa9 cap caracter\xc3\xadstica particular que permeti donar una dataci\xc3\xb3 amb certesa per\xc3\xb2 possiblement va ser aixecada als segles XVI o XVII. Va passar a mans de la fam\xc3\xadlia Volart a comen\xc3\xa7aments dels anys 40 del segle XX."